**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 29.01.2025, ora 08.00 – 30.01.2025, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 30.01.2025, ora 07.00**

**RÂURI**

**Debitele au fost, în general, relativ staționare, exceptând cursurile inferioare ale Turului şi Arieşului, unde au fost în creştere prin propagare.**

**Pe râurile din bazinele Crişului Negru, Crişului Alb şi pe cursul inferior al Someşului, debitele au fost în scădere.**

**Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice****: Vişeu, Tur, Suceava, Moldova, Bistrița, bazinul superior al Mureşului, pe cursurile superioare ale Trotuşului şi Putnei, cursul mijlociu al Siretului și mai mici (sub 30% din normalele lunare) pe râurile din bazinele hidrografice: Crasna, Barcău, Crişul Negru, Crișul Alb, Timiș, Moravița, Nera, Cerna, Vedea, Bârlad, Jijia, pe afluenții din bazinul inferior al Jiului, pe unii afluenți din bazinul superior ai Argeşului și din bazinul Oltului.**

**Formațiunile de gheață (gheață la maluri, pod de gheață,) existente au fost, în general, în diminuare, restrângere și eliminare.**

**Nivelurile pe râuri la stațiile hidrometrice se situează sub COTELE DE ATENȚIE.**

**Debitele vor fi relativ staționare.**

**Sunt posibile creșteri de niveluri şi debite pe unele râuri din sud-vestul țării datorită precipitațiilor lichide prognozate și variații de niveluri pe unele sectoare de râu din zonele de deal și munte, datorită evoluției formațiunilor de gheață.**

**Formațiunile de gheață (gheață la maluri, pod de gheață) existente vor fi, în general, în diminuare, restrângere și eliminare.**

**Nivelurile pe râuri la stațiile hidrometrice se vor situa sub COTELE DE ATENȚIE.**

**DUNĂRE**

**Debitul la intrarea în ţară (secţiunea Baziaş) în intervalul 29.01.2025 – 30.01.2025 a fost staționar, având valoarea de 3900 m3/s, sub media multianuală a lunii ianuarie (4950 mc/s).**

**În aval de Porţile de Fier debitele au fost în scădere.**

**Debitul la intrarea în ţară (secţiunea Baziaş) va fi staționar (3900 m3/s).**

**În aval de Porţile de Fier, debitele vor fi în scădere.**

**2. Situația meteorologică în intervalul 29.01.2025, ora 09.00 – 30.01.2025 ora 06.00**

**ÎN ŢARĂ**

**Vremea s-a menținut deosebit de caldă pentru sfârșitul lunii ianuarie în toată țara, cu valori termice diurne ce au fost în marea lor majoritate cu peste 10 grade mai ridicate față de normele perioadei, iar în Transilvania, estul Olteniei, Muntenia, Moldova și Dobrogea local s-au înregistrat temperaturi cu 15...18 grade mai mari decât mediile climatologice. Pe parcursul zilei, cerul a fost variabil la senin, cu înnorări trecătoare și cu totul izolat ploi slabe dimineața în vest și nord-vest, precum și în masivele nordice unde la peste 1800 m altitudine au fost fulguieli sau lapoviță. Începând de seara, înnorările au cuprins treptat jumătatea sud-vestică a teritoriului și a plouat pe arii relativ extinse în Banat, Oltenia și izolat în Crișana și în sudul Transilvaniei, iar în Carpații Meridionali, la peste 1500 m, au fost precipitații mixte. Vântul a suflat slab și moderat, cu intensificări pe crestele montane, local cu rafale de până la 75...100 km/h, în prima parte a intervalului în nordul Carpaților Orientali și în Munții Apuseni, iar noaptea mai ales în Carpații Meridionali și, izolat și trecător, la început în Crișana, Transilvania și Moldova (viteze de 40...45 km/h). Este strat de zăpadă în cea mai mare parte a zonei montane și aseară la ora 20 măsura, *în***

***platformele stațiilor meteo,* până la 82 cm în Munții Bucegi. Temperaturile maxime, în scădere ușoară față de ziua precedentă în vest și în nord-vest, s-au încadrat între 11 grade la Joseni, Darabani, Stânca-Ștefănești, Sulina și Gura Portiței și 21 de grade la Ploiești și Pătârlagele; la ora 6, valorile termice (mult mai mari decât normele perioadei) erau cuprinse între -4 grade la Miercurea Ciuc și 12 grade la Moldova Nouă. La începutul zilei ceața a persistat pe alocuri în Moldova și nordul Dobrogei și izolat în zonele depresionare din Banat și Transilvania, iar noaptea s-a format din nou pe arii restrânse în estul și centrul teritoriului.**

***OBSERVAȚII - de ieri de la ora 6 au fost în vigoare 6 mesaje de atenționare cod galben pentru fenomene meteorologice periculoase imediate, 3 de către SRPV Bacău, 1 de către SRPV Sibiu, 1 de către SRPV Constanța și 1 de către SRPV Cluj-Napoca.***

**LA BUCUREŞTI**

**Vremea a fost predominant frumoasă și deosebit de caldă pentru sfârșitul lunii ianuarie. Cerul a fost mai mult senin ziua și temporar noros în cursul nopții, iar vântul a suflat slab până la moderat. Temperatura maximă a fost de 18 grade la Filaret și 19 grade la Afumați și Băneasa (cu aproximativ 16 grade peste media climatologică a datei și reprezentând nou record pentru o zi de 29 ianuarie); la ora 6 se înregistrau 5 grade la Afumați și Băneasa și 6 grade la Filaret.**

**3. Prognoza meteorologică în intervalul 30.01.2025, ora 09.00 – 31.01.2025, ora 09.00**

**ÎN ŢARĂ**

**Vremea va fi deosebit de caldă pentru sfârșitul lunii ianuarie, cu valorile termice diurne ce se vor situa în general cu 10...12 grade peste mediile multianuale. Temperaturile maxime vor fi cuprinse între 8 și 18 grade, iar cele minime se vor încadra între -3 și 7 grade, cu cele mai scăzute valori în depresiunile Carpaților Orientali. Cerul va fi temporar noros, pe arii restrânse va ploua slab, mai ales în vestul, sud-vestul și centrul țării, iar la munte, la altitudini de peste 1500 m, precipitațiile vor fi mixte. Vântul va sufla slab și moderat, cu ușoare intensificări pe crestele montane, iar pe parcursul zilei și în sudul Dobrogei. Va fi ceață, dimineața pe arii restrânse în centrul și estul teritoriului și cu totul izolat în rest, iar noaptea local, în special în regiunile extracarpatice.**

**LA BUCUREŞTI**

**Vremea va fi deosebit de caldă pentru sfârșitul lunii ianuarie, cu valorile termice diurne ce se vor situa cu 11...12 grade peste mediile multianuale. Temperatura maximă va fi de 14...15 grade, iar cea minimă va fi de 2...4 grade.**

**Cerul va fi temporar noros, pe parcursul zilei vor fi condiții ca trecător să plouă slab, iar noaptea se va forma ceață.**

**Vântul va sufla slab până la moderat.**

**4. Buletin nivometeorologic pentru perioada 29.01.2025 ora 20 - 31.01.2025 ora 20**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC MODERAT (2)** | **RISC REDUS (1)** |
| **MUNŢII BUCEGI** | **RISC MODERAT (2)** | **RISC REDUS (1)** |
| **Munţii Parâng-Şureanu** | **RISC MODERAT (2)** | **RISC REDUS (1)** |
| **Munții Țarcu-Godeanu** | **RISC MODERAT (2)** | **RISC REDUS (1)** |
| **MUNȚII RODNEI** | **RISC MODERAT (2)** | **RISC REDUS (1)** |
| **BISTRIȚEI- CEAHLĂU- CĂLIMANI** | **RISC MODERAT (2)** | **RISC REDUS (1)** |
| **Munții Vlădeasa – Muntele Mare, Gilău** | **RISC REDUS (1)** | **RISC REDUS (1)** |

**Principalele mecanisme ce conduc la declanșarea avalanșelor :**

* **Vreme caldă, zăpadă umedă.**

**CARPAȚII MERIDIONALI - ȚARCU – GODEANU, PARÂNG-ȘUREANU, FĂGĂRAȘ, BUCEGI- RISC MODERAT (2)**

**La peste 1800 m, în partea superioară a zăpezii, se regăsește pe alocuri un strat relativ redus de zăpadă, cu rezistență moderată, depus peste o crustă înghețată sau peste straturile mai vechi și dure. Pe văi și în locurile adăpostite se întâlnesc unele depozite mai importante de zăpadă. Temperaturile diurne pozitive și temporar insolația, pot duce la apariția unor curgeri, care să angreneze în special zăpada acumulată în perioada precedentă, dar în cazuri izolate și unele depozite mai vechi. Riscul declanșărilor va fi amplificat la supraîncărcări ale stratului, iar izolat se pot declanșa unele avalanșe de suprafață de dimensiuni în general mici, cu totul izolat medii pe anumite pante mai încărcate. RISC MODERAT (2).**

**Temperaturile vor rămâne ridicate pentru această dată la altitudini de sub 1800 m, unde stratul de zăpadă are dimensiuni reduse și este în ansamblu consolidat. Temporar va ploua sub 1500 m, iar stratul de zăpada se va mai topi. Se mențin condițiile pentru apariția unor curgeri pe anumite văi și pante mai înclinate, îndeosebi între 1500 și 1800 m, iar cu totul izolat se pot declanșa unele avalanșe de suprafață de mici dimensiuni - RISC REDUS (1).**

**MASIVELE CĂLIMANI, BISTRIȚEI și CEAHLĂU RISC MODERAT (2)**

**În aceste masive, la altitudini de peste 1700 m, se întâlnește un strat de zăpadă acumulat în perioada**

**precedentă, ce depășește local 10 cm, dar pe anumite pante și văi se întâlnesc și depozite mai consistente.**

**Stratul are încă rezistență redusă, fiind depus peste straturi mai vechi și dure de zăpadă. Temperaturile diurne pozitive și insolația din zilele următoare, pot duce la curgeri și avalanșe mici de zăpadă, care să angreneze în primul rând zăpada încă nestabilizată din partea superioară. Riscul va fi amplificat la supraîncărcări ale stratului și RISC MODERAT (2). Și la altitudini de 1500-1700 m se întâlnesc unele depozite mai importante de zăpadă și pot apărea unele curgeri sau avalanșe de mici dimensiuni - - RISC REDUS (1).**

**MASIVUL RODNEI - RISC MODERAT (2)**

**În partea superioară a stratului, zăpada are pe alocuri o rezistență relativ redusă în primii 20 cm, zonă în care întâlnim frecvent două straturi de zăpadă separate de o crustă de gheață, iar în profunzime regăsim straturile mai vechi și mai dure, cu cruste de gheață intercalate. Pe văi și pe anumite pante întâlnim unele depozite mai consistente. Temperaturile diurne pozitive vor menține riscul de apariție a unor curgeri sau avalanșe de mici dimensiuni, care să angreneze zăpada acumulată în perioada precedentă, risc amplificat la suprasarcini.**

**În cazuri izolate se poate angrena și stratul subiacent, incomplet stabilizat pe anumite pante, care va putea aluneca peste straturile mai vechi și provoca avalanșe de dimensiuni medii - RISC MODERAT (2)**

**Stratul de zăpadă este pe alocuri consistent și între 1600-1800 m, iar pe anumite văi sau pante înclinate sunt acumulări mai mari de zăpadă. Temperaturile se vor menține ridicate, temporar se vor semnala precipitații mixte, ploi sub 1500 m, și izolat se pot produce avalanșe de dimensiuni mici, riscul fiind amplificat la suprasarcini.**

**MUNȚII VLĂDEASA, MUNTELE MARE - RISC REDUS (1)**

**Stratul de zăpadă e mai însemnat pe versanții cu orientare vestică și nordică, unde întâlnim pe alocuri**

**zăpadă incomplet stabilizată, de grosimi reduse, depusă peste straturile mai dure de la bază. Temporar se vor semnala lapovițe sau chiar ninsori pe creste, iar la altitudini de sub 1500 m mai ales ploi. Riscul apariției unor curgeri sau avalanșe de dimensiuni în general mici va exista pe anumite văi și pante înclinate, riscul fiind amplificat la suprasarcini - RISC REDUS (1).**

**EVOLUȚIA VREMII DIN ULTIMELE ZILE:**

**În ultimele 2 zile vremea a fost caldă, iar cerul variabil, temporar noros. Local în Carpații Occidentali, în vestul celor Meridionali și în nordul celor Orientali și izolat în restul masivelor, s-au semnalat precipitații mixte, în general slabe (cantitățile de apă au depășit doar izolat 10 l/mp la Stâna de Vale), trecător ninsori pe creste și temporar ploi la sub 1500 m. Vântul a suflat slab și moderat, cu intensificări temporare de peste 60-70 km/h în zonele înalte și trecător de 80-100 km/h pe creste, izolat spulberând zăpada. Local s-a semnalat ceață, asociată și cu depunere de chiciură pe creste. Stratul de zăpadă a scăzut ușor la majoritatea stațiilor, cu până la 8 cm la Lăcăuți și 7 cm la Semenic și Stâna de Vale.**

**În data de 29.01.2025, la ora 14, stratul de zăpadă din platforma stațiilor meteorologice măsura:**

**Carpaţii Meridionali: 82 cm la Vf. Omu, 57 cm la Bâlea-Lac, 34 cm la Păltiniș, 16 cm Cuntu, 18 cm Vf. Țarcu, 13 cm la Predeal, 17 cm la Fundata, petice la Sinaia-1500m, 8 cm la Parâng.**

**Carpaţii Orientali: 64 cm la Vf.Lăcăuți, 71 cm la Ceahlău-Toaca, 73 cm la Vf. Călimani, 44 cm la Bucin, 38 cm la Iezer Rodnei, 18 cm la Penteleu.**

**Carpaţii Occidentali: 27 cm la Semenic, 22 cm Stâna de Vale, petice la Vf. Vlădeasa și Băișoara.**

**PROGNOZA VREMII PENTRU INTERVALUL 29.01.2025 – 31.01.2025, ora 20**

**Vremea va fi mult mai caldă decât cea obișnuită pentru această perioadă, iar cerul variabil, temporar noros.**

**Local în Carpații Occidentali și în vestul celor Meridionali și pe arii restrânse în restul masivelor, se vor semnala precipitații mixte, în general slabe, trecător ninsori în zonele înalte și temporar ploi la sub 1500 m.**

**Vântul va sufla slab și moderat la altitudini joase, cu intensificări temporare ce vor depăși la rafală 40-50 km/h în zonele înalte și trecător 60-70 km/h pe crestele din Meridionali și Apuseni. Pe arii restrânse se va semnala ceață.**

**Temperaturi prognozate în intervalul 29.01.2025 - 31.01.2025:**

**Peste 1800 m:**

**temperaturi minime: între -4..1 grad.**

**temperaturi maxime: în general între -1…8 grade.**

**Sub 1800 m:**

**temperaturi minime : în general între -1..4 grade.**

**temperaturi maxime: în general între 5..10 grade.**

**Vânt la peste 2000 m: intensificări temporare de 60-70 km/h, în special în masivele vestice și sudice, din direcție sud-vestică și sudică.**

**Izoterma de 0 grade: oscilează între 1900 și 2500 m.**

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE - cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.**

**RISC MARE (4) – cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.**

**RISC ÎNSEMNAT- cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.**

**RISC MODERAT - cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.**

**RISC REDUS - cod verde (1) ■: stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.**

1. ***CALITATEA APELOR*** 
   1. **Pe fluviul Dunărea**

**Nu au fost evenimente deosebite**

* 1. **Pe râurile interioare**

**A.B.A. Buzău-Ialomiţa monitorizează în continuare prezenţa fenomenului de infiltraţie a apei sărate în albia pârâului Slănic. Se monitorizează din punct de vedere calitativ atat apele evacuate din Salina Slănic cât şi râurile: Slanic, Vărbilau şi Teleajen, din jud. Prahova (legat de fenomenul de diapirism) şi tasare a solului din zona orasului Slanic-Prahova, ca urmare a infiltraţiilor de apă sărată din Mina Victoria, din data de 12.06.2024.**

* 1. **Pe Marea Neagră**

**Nu au fost evenimente deosebite**

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului informează că, din rezultatele analizelor efectuate în data de 27.01.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).**

**Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la următoarele staţii de monitoring a calităţii aerului din teritoriu, cu următoarele indicative:**

**B-7 Orașul Măgurele, jud. Ilfov**

**BV-6 (municipiul Codlea), jud. Brasov**

**AB-2, mun. Sebeș, jud Alba**

**MS-1, mun. Târgu Mureș, jud. Mureș**

**NT-3, comuna Taşca, jud. Neamţ**

**CJ-2, CJ-3, CJ-4, mun. Cluj Napoca, jud Cluj**

**CJ-5, mun. Dej, jud Cluj**

**GR-1, mun. Giurgiu, jud. Giurgiu**

**MH-1 mobil, mun. Drobeta Turnu Severin, jud. Mehedinţi**

**DJ-1, DJ-5, mun. Craiova, jud. Dolj**

**Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.**

1. **În domeniul solului şi vegetaţiei:**

***Agenţia pentru Protecţia Mediului* *Dâmbovița* revine cu informații suplimentare despre producerea, în data de 28.01.2025, ora 15:00, unui incendiu de vegetație uscată în zona localității Valea Voievozilor, din com. Răzvad, județul Dâmbovița. A fost afectată o suprafață de 5 hectare de vegetație uscată. I.S.U. Dâmbovița a intervenit pentru stingerea incendiului, care a fost lichidat la ora 17.49. A fost emis mesaj Ro-Alert pentru degajări mari de fum, pentru locuitorii din zona afectată. Nu au fost recoltate probe de aer.**

**ARBDD informează despre stingerea, de la sine, in data de 29.01.2025, ora 02:00, unui incendiu de vegetatie (stuf si papura) din zona de sud a grindului Lumina, districtul Caraorman, jud. Tulcea, care izbucnise, din cauze necunoscute, in data de 28.01.2025, ora 14:00. Au fost afectate prin ardere cca. 60 ha stuf, papură. Nu s-au observat mortalităţi la păsări sau mamifere sălbatice.**

**ARBDD informează despre stingerea, de la sine, in data de 29.01.2025, ora 11:00, unui incendiu de vegetatie (stuf si papura) din zona tampon dintre canal ocolitor Pardina și canal Rădăcinoasele, districtul ecologic Tulcea-Chilia, jud. Tulcea, care izbucnise, din cauze necunoscute, in data de 28.01.2025, ora 12:30. Au fost afectate prin ardere cca. 100 ha stuf, papură. Nu s-au observat mortalităţi la păsări sau mamifere sălbatice.**

1. **În domeniul supravegherii radioactivităţii mediului**

**Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 28.01.2025 – 29.01.2025 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.**

1. **În municipiul Bucureşti şi judeţul Ilfov**

**În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.**

**5. Probleme de Alimentări cu apă:**

**-A.B.A. Jiu informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, jud. Hunedoara), pentru efectuarea lucrărilor de înlocuire a conductei Buta-Baraj.**

**A.B.A. Olt: Jud. Braşov:**

**Se aplica Planul de restrictii si folosirea apei in perioade deficitare, pentru Compania Apa sector Rupea si Brasov (pr.Valea Mare, pr.Tarlung), SC Lehoczky SRL si Calaretul SRL (R.Olt).**

**A.B.A. Argeş-Vedea: Judeţul Braşov:**

**S.G.A. Braşov informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restricţii şi folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.**

**Notă: ABA Argeş-Vedea, informează că începând cu data de 20 mai 2024 la barajul Văcărești – de pe râul Dâmbovița, au fost demarate lucrările de decolmatare a frontului barajului, în vederea măririi capacității de tranzitare a debitelor mari prin șenalul de scurgere a apelor mari.**

**Aceste lucrări necesită scăderea controlată a nivelului în lacul de acumulare la 235.00 mdMN, începând cu data de 20 mai 2024 a fost oprită CHE Văcărești – r. Dâmbovița, fiind deschisă vana plană priza capitală pentru evacuarea unui debit de 5 mc/s.**

**În secțiunea NH Brezoaiele, debitul r. Dâmbovița va fi suplimentat cu 1.0 mc/s – derivația Mircea Vodă (Ilfov – Dâmbovița).**

**Pe perioada efectuării acestor manevre exista posibilitatea cresterii turbiditatii apei evacuata in aval de lacul de acumulare Vacaresti – r. Dambovita si tranzitata pana in sectiunea NH Brezoaiele.**

**A.B.A. Buzău-Ialomiţa**

**- din data de 18.09.2024 se mentine faza de atentionare/avertizare pe sectorul 1 rau Buzau - varsare – P.H. Banita;**

**- din data de 06.09.2024 se mentine faza de atentionare/avertizare pentru sectorul 2 rau Buzau - intre P.H. Banita - P.H. Magura;**

**- din data de 05.06.2024 se mentine faza de atentionare/avertizare pentru sectorul 3 rau Buzau – P.H. Magura – izvor;**

**A.B.A. Prut-Barlad**

**-date privind aplicarea sau nu a "planului de restricții și folosire a apei în perioadele deficitare":**

**Jud. Iași:**

**- Se mentine situatia de restrictii si incetarea livrarii apei in alimentarea cu apa pentru piscicultura la urmatoarele folosinte:**

**\* S.C. Noralex S.R.L. Iași, S.C. Piscicola S.R.L. Iași si S.C. CC & PES S.R.L. Iași r. Miletin – acumulare Hălceni.**

**\* S.C. APAVITAL S.A.Iași prin reducerea debitelor de la 33.0 l/s la 26.0 l/s la sursa r. Bahlui – acumulare Pârcovaci.**

**Jud. Vaslui:**

**- Se mentin prevederile „Planului de restrictii si folosire a apei in perioade deficitare”, astfel:**

**\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.**

**- Se mentin prevederile „Planului de restrictii si folosire a apei in perioade deficitare”, astfel:**

**\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie şi industrie din acumularea Puşcaşi.**

**A.B.A. Someş-Tisa – judeţul Maramureş**

**Din cauza perioadei de secetă prelungită, în localităţile Şomcuta Mare (cu satele aferente), Vişeu de Sus şi Târgu Lăpuş (cu satele aferente), cantitatea de apa brută la sursă s-a diminuat considerabil, fiind necesară introducerea de restricţii şi anume:**

* **pentru localităţile Vişeu de Sus şi Târgu Lăpuş se intră în treapta I de restricţii, respectiv se reduce consumul de apă cu cel puţin 10%, iar pentru localitatea Şomcuta Mare se intră în treapta II de restricţii, respectiv se reduce consumul de apă cu cel puţin 25%.**
* **În urma situaţiei hidrometeorologice înregistrate în perioada iulie - 21.08.2024 (pentru seceta hidrologică), localitatea Vişeu de Jos (Zona Podurile Zvaski), a semnalat apariţia fenomenului de secetă (fântâni secate), cu efect asupra unei populaţii de circa 100 locuitori, Sighetul Marmaţiei, strada Şugău (fântâni secate 150).**
* **Din cauza perioadei de seceta prelungita, în localitatile Somcuta Mare (cu satele aferente) si   
  Târgu Lapus (cu satele aferente), cantitatea de apa bruta la sursa, este diminuata   
  considerabil, fiind necesara mentinerea de restrictii si anume: se intra în treapta I de restrictii, respectiv se reduce consumul de apa cu cel putin 10%.**

**A.B.A. Crişuri**

**Captarea Criscior, pentru Apa Prod Deva SA filiala Brad, a intrat în Faza de Atenţie conform Planului de restricţii şi folosire a apei în perioade deficitare in Bazinul Crişuri pentru intervalul 2021-2025.**

**Notă: ABA Argeş-Vedea, informează că in data de 10 octombrie 2024, urmare a unui incident la CHE Lerești, aceasta a devenit indisponibilă pentru o perioadă mai lungă de timp. În vederea asigurării volumelor de apă necesare pentru operatorul regional de apă EDILUL CÂMPULUNG, începând cu data de 10 octombrie 2024 ora 15.00 a fost deschisă 7 cm vana segment de la golirea de semiadâncime a barajului Râușor pt. evacuarea unui debit de aproximativ 2,0 mc/s. În data de 16 octombrie 2024 a fost închisă total vana segment de la golirea de semiadâncime, fiind deschisă total golirea de by-pass pentru evacuarea unui debit de aproximativ 1,5 mc/s. Debitul deversat din acumularea Râuşor este dirijat din polderul Pojorâta spre polderul Lerești, unde este situată priza de alimentare a EDILUL CÂMPULUNG. În această perioadă de timp, până la repunerea în funcțiune a CHE Lerești, CHE Voinești va funcționa doar pentru menținerea nivelului constant în polderul Lerești.**

**DIRECȚIA COMUNICARE ȘI DIGITALIZARE**